PLANINSKO DRUŠTVO CELJE MATICA                                                          CELJE, 22.12.2006

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

PO TRŽAŠKEM KRASU

R E P E N T A B O R,  418 M,

V NEDELJO, 7. JANUARJA 2007

MED MORJEM IN VIPAVSKO DOLINO ŽARITA TRŽAŠKI IN KOMENSKI KRAS,

KI SESTAVLJATA ZEMLJEPISNO, ZGODOVINSKO, NARODNOSTNO IN KULTURNO CELOTO.

NJUNA SKUPNA HRBTENICA JE LAHKO PREHODEN PAS HRIBOVJA,

PO KATEREM SO BILI ŠELE PRED ŠESTDESETIMI LETI POSTAVLJENI PRVI MEJNIKI.

TEDANJA MEJA SVOBODNEGA TRŽAŠKEGA OZEMLJA JE PRERASLA V DRŽAVNO MEJO

IN OB NJEJ VODI DANES SLIKOVITA 55 KM DOLGA KRAŠKA PLANINSKA POT.

DOBRO POLOVICO TE POTI BOMO PREHODILI PA NE OD ZAČETKA IN NE DO KONCA,

TAM KJER ŽIVE SLOVENSKE OBČINE REPENTABOR, ZGONIK PA DEVIN NABREŽINA
Z DUCATOM PRIJETNIH VASI OB VZNOŽJU HRIBOV,

DA NASELIJ NA PLANOTI PROTI KRAŠKEMU ROBU NITI SEM NE ŠTEJEMO. VABLJENI!

IZ CELJA KRENEMO Z NAROČENIM AVTOBUSOM OB PETIH, 5.00,

KOT PONAVADI S POSTAJALIŠČA PRED PARKIRNO STAVBO OB LJUBLJANSKI CESTI.

Z OSEBNO IZKAZNICO ALI POTNIM LISTOM

SE PREDSTAVIMO NA MEJNEM PREHODU FERNETIČI, 340 M.

DRŽAVNA IN AVTOMOBILSKA CESTA ŽE KOJ ZA MEJO PRESEKATA

NEŽNO IN NEVIDNO PETINPETDESETKILOMETRSKO POT OD PESKA DO JAMELJ,

VENDAR JUTRANJO VOŽNJO RAJŠI SKLENEMO ŠELE NA BLIŽNJIH OPČINAH, 302 M.

KO NASPROTI ŽELEZNIŠKE POSTAJE IZSLEDIMO ZAČETEK POTI 43,

SMO PREBRODILI PRVE TEŽAVE DANAŠNJEGA IZLETA.

POT 43 PELJE NAJPREJ MIMO BRŠLJNOVICE, KI JE BOLJ ZNANA KOT FOJBA 149,

IN SKUPAJ Z BREZNOM PRI BAZOVICI RAZGLAŠENA ZA DRŽAVNI SPOMENIK.

S KAMNITE KRAŠKE PUŠČAVE

NAS NATO Z MODRO RIBO OZNAČEN ODCEP ZVABI V PRČNI DOL,

OKOLI 50 METROV GLOBOK IN 300 METROV DOLG PRAVI PRAVCATI KRAŠKI RAJ,

V KATEREGA SAMOTI POČIVA PREKRASNO JEZERCE OZIROMA KRAŠKI KAL, 274 M.

NADALJNJA POT NAS PELJE MIMO OREHOVE PEJCE,

JAME Š ŠTEVILNIMI NAJDBAMI IZ PREDZGODOVINSKIH OBDOBIJ.

NEDALEČ PROČ ZIJA POLEG VEČ DRUGIH BREZEN TUDI VHOD V ČUDOVITO JAMO,

KI JO JE BIL ODKRIL LAZAR JERKO ŽE DAVNEGA LETA 1832,

A SO JI DO -298 METROV GLOBOKEGA DNA OB TIMAVI PRIŠLI ŠELE LETA 1999 ...

POT 43 PRIPELJE NA OMENJENO KRAŠKO POT 3 POD VELIKIM MEDVEDJAKOM, 472 M.

VRH LEŽI NA DRŽAVNI MEJI IN V VAROVANEM OBMOČJU Z ENAKIM IMENOM.

PO KRAŠKI POTI SESTOPIMO DO STARE VIPAVSKE CESTE,

KI PELJE V SLOVENIJO ČEZ MANJŠI MEJNI PREHOD REPENTABOR.

MI CESTO LE PREČKAMO IN SE POVZPNEMO NA UTRJENI HRIB REPENTABOR, 418 M,

Z DOLGO ZGODOVINO IN BOŽJEPOTNO CERKVIJO MARIJINEGA VNEBOVZETJA,

V KATERI OD 1986. VSAKO DRUGO LETO ZELO SLOVESNO OBHAJAJO KRAŠKO OHCET.

SESTOPIMO NA DRUGO STRAN HRIBA V VAS COL, 366 M.

VRNEMO SE NA POT 3, KI SE JE BOMO ODSLEJ ZVESTEJE DRŽALI.

LE ZA OBISK GLAVNIH VRHOV BOMO Z NJE ZAVILI PO OZNAČENIH ODCEPIH.

KO SMO OBŠLI RAČJI HRIB IN NJIVICE, SE PO STRMEM A KRATKEM ODCEPU

VZPNEMO S POTI 3 NA NAJVIŠJI DANAŠNJI VRH, NA VOLNIK, 546 M,

KI PONUJA LEP RAZGLED IN TUDI LEŽI V NARAVOVARSTVENEM OBMOČJU.

NADALJUJEMO MIMO VELIKEGA VRHA IN GRADCA, KOSTNA, 486 IN 410 M,

TER OBIŠČEMO NASLEDNJI HRIB S PRELEPIM RAZGLEDOM, SVETI LENART, 402 M.

KO PREČKAMO CESTO, KI IZ ŠEMPOLAJA VODI ČEZ MEJO NA GORJANSKO,

NI VEČ DALEČ DO MALCE BOLJŠEGA KOLOVOZA IZ MAVHINJ NA GORJANSKO.

SLEDNJEGA NE PREČKAMO VEČ, MARVEČ SMO PO NJEM HITRO V MAVHINJAH, 181 M,

KJER SKLENEMO SVOJO POT PO LOČNICI TRŽAŠKEGA OD KOMENSKEGA KRASA.

PO SEDMIH URAH HOJE IN KRAJŠEM POSTANKU V MAVHINJAH

SE VRNEMO DOMOV OKOLI DEVETE URE ZVEČER.

OB PRIJAVI V DRUŠTVENI PISARNI V STANETOVI ULICI 20

PLAČAMO ZA NAROČENI AVTOBUSNI PREVOZ 17,00 EVROV, 4074 TOLARJEV.

N A Š E  N A J V E Č J E  V E S E L J E  J E  V  G O R A H

IZLET PREDLAGAL TONE PRIMOŽIČ

